На основу члана 39. Закона о Централној банци Босне и Херцеговине («Службени гласник БиХ», број 1/97, 29/02, 13/03, 14/03, 9/05, 76/06 и 32/07) и члана 52. Правилника Централне банке Босне и Херцеговине, УВ број: 120/05 од 29. јуна 2005. године, 100-УВ број: 66/10 од 29. априла 2010. године, 100-УВ број: 130/11 од 30. марта 2011. године и 100-УВ број: 18/12 од 31. јануара 2012. године, Управни одбор Централне банке Босне и Херцеговине на 10. сједници од 4. октобра 2012. године донио је

О Д Л У К У

о замјени новчаница конвертибилне марке,

апоена 50 фенинга, 1 и 5 конвертибилних

марака

Члан 1.

Централна банка Босне и Херцеговине (у даљем тексту: Централна банка) вршиће замјену новчаница конвертибилне марке, апоена 50 фенинга, 1 и 5 конвертибилних марака које су повучене из оптицаја и које су престале бити законско средство плаћања у складу с Одлуком о повлачењу из оптицаја новчаница конвертибилне марке, апоена 50 фенинга («Службени гласник БиХ», 35/02), Одлуком о повлачењу из оптицаја новчаница конвертибилне марке, апоена 1 конвертибилне марке («Службени гласник БиХ», 23/08) и Одлуком о повлачењу из оптицаја новчаница конвертибилне марке, апоена 5 конвертибилних марака («Службени гласник БиХ», 28/09).

Члан 2.

(1) Замјену новчаница из члана 1. ове одлуке обављаће комерцијалне банке почев од 1. новембра 2012. године, закључно до 31. децембра 2017. године.

(2) Централна банка ће, замијењене новчанице из тачке 1. ове одлуке, примати од комерцијалних банка путем издвојених трезора, сукцесивно у периоду из става 1. овог члана, а најдаље до 31. марта 2018. године.

Члан 3.

Ова одлука ступа на снагу даном објављивања у «Службеном гласнику БиХ», а објавиће се и у «Службеним новинама Федерације БиХ», «Службеном гласнику Републике Српске» и «Службеном гласнику Брчко дистрикта БиХ».

100-УВ број: 95/12 Предсједавајући

4. октобар 2012. године Управног одбора Централне банке

С а р а ј е в о Босне и Херцеговине

ГУВЕРНЕР

др Кемал Козарић